Komission asetus (EY) N:o 2305/98, annettu 26 päivänä lokakuuta 1998, neuvoston asetuksen (ETY) N:o 1766/92 soveltamista koskevista yksityiskohtaisista säännöistä perunantuottajille maksettavan vähimmäishinnan ja tasausmaksun osalta sekä perunatärkkelystuotannon kiintiöjärjestelmästä annetun neuvoston asetuksen (EY) N:o 1868/94 soveltamista koskevista yksityiskohtaisista säännöistä annetun komission asetuksen (EY) N:o 97/95 muuttamisesta



Virallinen lehti nro L 288 , 27/10/1998 s. 0005 - 0006



KOMISSION ASETUS (EY) N:o 2305/98, annettu 26 päivänä lokakuuta 1998, neuvoston asetuksen (ETY) N:o 1766/92 soveltamista koskevista yksityiskohtaisista säännöistä perunantuottajille maksettavan vähimmäishinnan ja tasausmaksun osalta sekä perunatärkkelystuotannon kiintiöjärjestelmästä annetun neuvoston asetuksen (EY) N:o 1868/94 soveltamista koskevista yksityiskohtaisista säännöistä annetun komission asetuksen (EY) N:o 97/95 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon perunatärkkelystuotannon kiintiöjärjestelmästä 27 päivänä heinäkuuta 1994 annetun neuvoston asetuksen (EY) N:o 1868/94 (1), sellaisena kuin se on viimeksi muutettuna asetuksella (EY) N:o 1284/98 (2), ja erityisesti sen 8 artiklan, sekä katsoo, että mainitulla asetuksella (EY) N:o 1868/94 otetaan käyttöön sellaisen perunatärkkelyksen kiintiöjärjestelmä, jonka tuotannolle voidaan myöntää yhteisön tukea; sen 2 artiklassa vahvistetaan tuottajajäsenvaltioiden perunatärkkelyskiintiöt kolmeksi vuodeksi sekä tapa, jolla ne jaetaan edelleen alakiintiöihin, eräät soveltamista koskevista yksityiskohtaisista säännöistä annetun komission asetuksen (EY) N:o 97/95 (3), sellaisena kuin se on viimeksi muutettuna asetuksella (EY) N:o 1125/96 (4), osat ovat vanhentuneet, ja ne olisi selkeyden vuoksi poistettava, markkinatilanteen seuraamisen tehostamiseksi jäsenvaltioiden on vastedes ilmoitettava komissiolle kiintiöissä käytettävissä olevat määrät sekä ilman vientitukea vietävät määrät ennen kunkin markkinointivuoden 30 päivää kesäkuuta, ja tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 97/95 seuraavasti: 1. Korvataan 2 artikla seuraavasti: "2 artikla Sovellettaessa asetuksen (EY) N:o 1868/94 6 artiklan 2 kohtaa myönnettyjä alakiintiöitä on tarkistettava kiintiön ylittämistä seuraavan markkinointivuoden alussa." 2. Poistetaan 3 artikla. 3. Korvataan 19 artikla seuraavasti: "19 artikla 1. Tärkkelystä tuottavien yritysten on ilmoitettava toimivaltaisille viranomaisille viimeistään kunkin markkinointivuoden 30 päivänä huhtikuuta - niiden tärkkelysperunoiden määrät, joihin on sovellettu asetuksen (ETY) N:o 1766/92 8 artiklan 1 ja 2 kohdan säännöksiä, - ne tärkkelysmäärät, joista on maksettu asetuksen (EY) N:o 1868/94 5 artiklassa säädetty palkkio. 2. Kun 17 artiklaa sovelletaan, jäsenvaltioiden on toimitettava komissiolle viimeistään kunkin markkinointivuoden 30 päivänä kesäkuuta kaikki siihen liittyvät yksityiskohtaiset tiedot ja liitettävä niihin todisteet, jotka osoittavat, että säädetyt edellytykset täyttyvät." 4. Korvataan 20 artikla seuraavasti: "20 artikla Kunkin jäsenvaltion on ilmoitettava komissiolle viimeistään kunkin markkinointivuoden 30 päivänä kesäkuuta a) niiden tärkkelysperunoiden määrät, joihin on sovellettu asetuksen (ETY) N:o 1766/92 8 artiklan 1 ja 2 kohdan säännöksiä, b) ne tärkkelysmäärät, joista on maksettu asetuksen (EY) N:o 1868/94 5 artiklassa säädetty palkkio, c) niiden tärkkelystä tuottavien yritysten, joihin on sovellettu asetuksen (EY) N:o 1868/94 6 artiklan 2 kohtaa, määrät ja alakiintiöt markkinointivuoden aikana sekä seuraavana markkinointivuonna käytettävissä olevat alakiintiöt, d) asetuksen (EY) N:o 1868/94 6 artiklan mukaisesti ilman vientitukea vietävät määrät, e) tämän asetuksen 13 artiklan 3 ja 4 kohdassa tarkoitetut määrät, f) tämän asetuksen 16 artiklassa tarkoitetut määrät." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä lokakuuta 1998. Komission puolesta Franz FISCHLER Komission jäsen (1) EYVL L 197, 30.7.1994, s. 4 (2) EYVL L 178, 23.6.1998, s. 3 (3) EYVL L 16, 24.1.1995, s. 3 (4) EYVL L 150, 25.6.1996, s. 1